It Ain't Me

"It Ain't Me" (בעברית: "זו לא אני") הוא סינגל מאת הדי ג'יי הנורווגי קייגו, שהוקלט על ידי הזמרת-יוצרת האמריקאית סלינה גומז, מתוך המיני-אלבום הראשון שלו, Stargazing (2017).<ref name=":8"></ref> השיר יצא לאור ב-16 בפברואר 2017, על ידי חברות התקליטים אולטרה מיוזיק, אינטרסקופ רקורדס וסוני מיוזיק אנטרטיינמנט, כסינגל המוביל מתוך המיני-אלבום.<ref name=":0" /> בהמשך, נכלל באלבום האולפן השלישי של גומז, Rare (2020). השיר נכתב על ידי קייגו, בריאן לי, אלי טמפוסי, גומז ואנדרו ואט. "It Ain't Me" מאופיין בסוגות מוזיקליות כמו EDM, דאנס-פופ ואלקטרופופ וזאת, בנוסף לכך שנעשה בו שימוש בכלים מוזיקליים כדוגמת גיטרה אקוסטית, פסנתר, בס, סינתיסייזרים, הכאה באצבע צרדה וחליל פאן. גומז הקליטה את "It Ain't Me" בטון צרוד ושקט, ואילו מילותיו עוסקות בזיכרונות ונוסטלגיה ומדברות על מערכת יחסים ישנה שנהרסה כתוצאה מאלכוהוליזם.<ref></ref>

בנוסף לכך, זכה להצלחה בינלאומית כאשר הגיע למקום הראשון במצעדי השירים שבקרואטיה, לבנון ונורווגיה, ולחמישייה הפותחת באוסטרליה, אוסטריה, בלגיה, קנדה, צ'כיה, דנמרק, פינלנד, צרפת, גרמניה, יוון, הונגריה, אירלנד, מלזיה, הולנד, ניו זילנד, פולין, פורטוגל, סקוטלנד, סלובקיה, שוודיה ושווייץ. בספרד, בריטניה וארצות הברית הגיע לעשירייה הפותחת. מכירותיו ברחבי העולם מסתכמות בלמעלה מ-18 מיליון עותקים, מה שהופך אותו לאחד מהשירים הנמכרים ביותר בכל הזמנים.

== רקע וכתיבה ==
את מילות השיר "It Ain't Me" כתבו אנדרו ואט, בריאן לי ואלי טמפוסי.<ref name=":1"></ref> כאשר ואט עבד בעבר עם קייגו, מנהלו של הדי ג'יי, מיילס שיר, יצר קשר עם ואט במטרה לקבוע פגישה, במסגרתה נכחו גם לי וטמפוסי.<ref name=":2"></ref> במהלך ההאזנה הראשונה לדמו של "It Ain't Me" הם גרסו בהתחלה שמדובר ב"שיר גרוע מאוד", אך ניסו לשפר אותו. קייגו ושיר הציעו להם להמשיך ולעבוד על השיר. לאחר שקייגו ושיר עזבו, אמרה טמפוסי לוואט ולי לנגן בגיטרה "כמו פליטווד מק", תוך שעשו שימוש בגיטרה אקוסטית וקולה של טמפוסי עצמה.<ref name=":1" />

לאחר מכן, ביקשו ואט, לי וטמפוסי מקייגו לחזור לאולפן ההקלטות שלהם כדי לשמוע את "It Ain't Me" בפעם השנייה. טמפוסי נזכרה ואמרה, "כאשר שמע את השיר בפעם השנייה, הפך קייגו מהאדם המתוק, המנומס והמקסים הזה למפיק המוזיקלי העל-אנושי הזה. צפיתי בו פועל ומבצע הפקה שלמה לשיר הזה. הוא היה נרגש מאוד".<ref name=":1" /> לי וטמפוסי עזבו את האולפן והותירו לוואט וקייגו להמשיך לעבוד על ההפקה בהתבסס על הקלטת הדמו של השיר.<ref name=":1" /> לדבריה של טמפוסי, "המפיקים הפיחו חיים בשיר".<ref name=":2" />

לשלושת הפזמונאים לקח בדרך כלל כמה חודשים לכתוב שירים לזמרים שונים, אך את "It Ain't Me" שמעה גומז כחודש לאחר מכן והקליטה אותו כעבור כמה ימים.<ref name=":1" /><ref name=":2" /> טמפוסי נכחה במפגשי ההקלטות עם גומז, במסגרתם דנו על המשמעות שלו, תוך שדיברו על חוויות שונות מחייהם; היא התרשמה ממעורבותה של גומז ביצירת השיר.<ref name=":1" />

== מוזיקה ומילים ==

"It Ain't Me" מאופיין בסוגות כמו EDM,<ref></ref> דאנס-פופ,<ref></ref> אלקטרופופ,<ref></ref> והאוס טרופי.<ref name=":16"></ref> הוא נכתב בסולם דו מז'ור בקצב של 100 פעימות בדקה. הטווח הקולי של גומז משתרע בין התו הנמוך של G<sub><small>3</small></sub> לתו הגבוה של E<sub>5</sub>, בעוד שהמוזיקה עוקבת אחר התקדמות האקורדים של: לה מינור–דו–פה–דו–פה–דו–סול.<ref></ref> בהמשך השיר, הקצב של הפסנתר בעל בהתקדמות אקורדים של: לה מינור–דו–סול–פה–לה מינור–דו–סול. השיר בעל טון רגוע הנפוץ במוזיקת האוס טרופית, אך בעל אלמנטים של אלקטרופופ.<ref name=":3"></ref><ref></ref> "It Ain't Me" מתחיל בריף גיטרה אקוסטית עממי.<ref name=":4"></ref> מיד אחריו, גומז שרה את הבית הראשון בטון צרוד.<ref></ref> בהמשך השיר נשמע קול בס קבוע וסינתיסייזרים.<ref name=":3" /> ההפקה תוארה כ"מעודנת" ו"מגוונת" עם שילוב של הכאה באצבע צרדה וצלילי כלי נגינה שונים.

לפזמון יש עיבוד מלודי חדיש והוא בעל הוראות ביצוע מוזיקליות.<ref name=":4" /><ref name=":5"></ref> הוא מתבסס על אקורדים שונים, הכאה באצע צרדה וחליל פאן.<ref name=":10"></ref> אותם הסינתיסייזרים מהפזמונים חוזרים על עצמם כשברקע ניתן לשמוע מנגינת פסנתר. בדרופ של השיר ביצע קייגו הפקה המדגישה שירת מקהלה וצלילי כלי הקשה.<ref name=":4" /> "It Ain't Me" הוא שיר פרידה העוסק גם בנוסטלגיה.<ref name=":11"></ref> בנוסף לכך, מילות השיר עוסקות במערכת יחסים רעילה.<ref name=":5" /> גומז מתחילה את השיר בשורות "היה לי חלום; לגמנו ויסקי" ומתחילה לספר על מערכת היחסים שלה, שנפגעה באופן בלתי הפיך כתוצאה מהתמכרותו של בן זוגה לאלכוהול.<ref></ref> טמפוסי הסבירה ש-"It Ain't Me" עוסק באישה שמוצאת את הכוח להתרחק ממערכת יחסים רעילה אף על פי שהחברה לוחצת עליה לעמוד לצד בן זוגה ברגעיו הקשים.<ref name=":1" /> אף על פי שמילות השיר קודרות ועצובות, הוא עצמו בכל צלילים שמחים ואופטימיים.<ref></ref>

== הוצאה ==
בתחילת פברואר 2017 נרשם "It Ain't Me" במאגר האגודה האמריקאית למלחינים, מחברים ומוציאים לאור (ASCAP).<ref></ref> גומז דיברה לראשונה על השיר בשני סטורים שפרסמה באינסטגרם ב-3 בפברואר 2017. הטיזר הראשון הציג חצי מפניה של גומז עם "X" שחור על פיה כשקטע של 10 שניות מתנגן ברקע עם המילים, "היה לי חלום; חזרנו לגיל 17; לילות קיץ וחירויות; אף פעם לא גדלנו", בעוד הטיזר השני כלל קטע עם הפעמה של השיר.<ref></ref> מאוחר יותר, גומז חשפה את עטיפת הסינגל ואת תאריך היציאה הרשמי שלו באינסטגרם ב-13 בפברואר 2017, ושיתפה שלושה טיזרים של השיר סנאפצ'ט למחרת.<ref></ref><ref></ref> "It Ain't Me" הופץ בפורמט של הורדה דיגיטלית על ידי אינטרסקופ, סוני ואולטרה ב-17 בפברואר 2017 כסינגל המוביל מתוך המיני-אלבום הראשון של קייגו, Stargazing.<ref name=":8" /> אינטרסקופ הייתה חברת התקליטים הראשית משום שהיא חברת התקליטים של גומז. רמיקס לשיר בהשתתפות השחקן וין דיזל הופץ בפייסבוק ב-18 בפברואר 2017.<ref></ref> "It Ain't Me" נשלח לרדיו להיטים עכשוויים בארצות הברית ב-28 בפברואר 2017.<ref></ref> ב-17 במרץ באותה השנה, נשלח לרדיו להיטים עכשוויים בבריטניה.<ref name=":9" />

== ביקורת ==
"It Ain't Me" זכה לביקורות חיוביות מטעם מבקרי המוזיקה.<ref></ref> מאט מדבד מבילבורד ראה אותו כאחד מהשירים הבוגרים ביותר של גומז והעריך את השימוש של קייגו בשירה שלה, והוסיף שהוא מציג את הצדדים הטובים ביותר של השניים.<ref name=":10" /> באופן דומה, אלכסיה הרננדז מאנטרטיינמנט ויקלי הפנתה כלפיו ביקורת חיובית והצהירה ש"אולי מדובר במנגינה הבוגרת ביותר שלה".<ref></ref> ג'ון פארלס מניו יורק טיימס תיאר את השיר כ"נשיקה", וציין לשבח את ההפקה שלו.<ref name=":4" /> פדרו פינקיי ממגזין Vibe אמר כי קייגו וגומז "בישלו משהו מיוחד".<ref name=":11" /> קאט בין מבילבורד דירגה את "It Ain't Me" בראש רשימת עשרת השירים הטובים ביותר של קייגו, וכתבה כי "השירה העוצמתית והחזקה של גומז העלתה בצורה מובהקת את הרמה של קייגו". בהמשך, הגיעה למסקנה שהשיר מהווה למעין צמיחה של השניים.<ref name=":5" /> לעומת זאת, בפיצ'פורק תיארו אותו באופן פחות חיובי, תוך שהשוו אותו לשירה של גומז, "Bad Liar", משנת 2017.<ref></ref>

ב-18 בדצמבר 2017 פורסמה במאקו רשימת "50 השירים הכי טובים של 2017" בה דורג "It Ain't Me" במקום ה-47. באותה הרשימה, נכתב עליו כי: "מי שהיה ממבשרי הטרופיקל האוס לא זנח השנה את הסאונד אבל הביא המנון מספיק גדול כדי שנסלח לו. קייגו סיפק בטראק שני דברים שצבטו לנו בלב: האחד הוא השורה 'מי ילווה אותך דרך הצד החשוך של הבוקר?' והדבר שני הוא טביעת הקול הייחודית של סלינה גומז. ביחד הם הזכירו את היכולת של קטעי EDM גם לרגש, ולא רק להרים בפסטיבלים המוניים".<ref name=":12" /> בפרוגי פורסמה כתבה בה נאמר שהזמרת-יוצרת הבריטית ריטה אורה הצהירה ש-"It Ain't Me" נכתב עליה.<ref></ref>

== הצלחה מסחרית ==
בארצות הברית, "It Ain't Me" הופיע לראשונה במקום ה-93 במצעד הבילבורד הוט 100, עם מכירות של למעלה מ-19,000 עותקים; הוא צבר למעלה מ-1.7 מיליון השמעות בספוטיפיי ביממה הראשונה לצאתו.<ref></ref> לאחר שבוע הספירה המלא הראשון שלו, עלה השיר למקום ה-12, עם מכירות של 67,000 עותקים, 15.5 מיליון השמעות ו-19 מיליון מאזינים ברדיו.<ref></ref> "It Ain't Me" הפך לשיר המצליח ביותר של קייגו בארצות הברית, כאשר עקף את שירו "Firestone" משנת 2014; הוא היה לשירה השביעי של גומז שנכנס לעשירייה הפותחת בתוך פחות מארבע שנים.<ref name=":16" /> נכון לאוקטובר 2019, השיר נמכר בלמעלה משלושה מיליון עותקים במדינה, מה שהוביל לכך לאיגוד תעשיית ההקלטות האמריקאי (RIAA) העניק לו את תואר הפלטינה המשולשת.<ref name=":17" /> "It Ain't Me" הגיע בשיאו למקום העשירי במצעד הבילבורד הוט 100 והפך לראשון של קייגו ולשביעי של גומז שהצליח לעשות זאת.

"It Ain't Me" הופיע במקום התשיעי במצעד הסינגלים הבריטי עם מכירות של 31,380 עותקים, והיה לשירו השני של קייגו (אחרי "Firestone") ולשירה השלישי של גומז (אחרי "Naturally" ו-"Come & Get It") שהצליח לעשות זאת.<ref></ref> הוא עלה למקום השביעי בשבוע השני לצאתו, עם מכירות של למעלה מ-33,466 עותקים.<ref></ref> באוסטרליה, "It Ain't Me" הופיע לראשונה במקום התשיעי במצעד הסינגלים של ה-ARIA.<ref></ref> במצעד הדאנס של גרמניה הגיע בשיאו למקום הראשון, שם גם הפך לאחד מהשירים המצליחים ביותר של השניים.<ref></ref> במצעד הסינגלים הנורווגי ובמצעד הסינגלים הלבנוני הגיע בשיאו למקום הראשון.<ref></ref><ref></ref> במצעד הסינגלים של ולוניה הגיע למקום השני,<ref></ref> תוך שדורג כשיר הרביעי המצליח ביותר במדינה בשנת 2017.<ref></ref> בדומה לכך, זכה להצלחה גם במצעד הסינגלים של פלנדריה.<ref></ref><ref></ref> בישראל, זכה השיר להצלחה כאשר הגיע למקום השביעי במצעד ה-TV של מדיה פורסט.<ref></ref>

"It Ain't Me" נמכר בלמעלה מ-18.5 מיליון עותקים ברחבי העולם, מה שהופך אותו לאחד מהשירים הנמכרים ביותר בכל הזמנים. הוא דורג כשיר הדאנס/אלקטרוני ה-25 המצליח ביותר בעשור השני של המאה ה-21.<ref></ref>

== וידאו קליפ ==
ב-16 בפברואר 2017 הועלה האודיו הרשמי של "It Ain't Me" לערוץ היוטיוב קייגו.<ref name=":13"></ref> באודיו ניתן לראות את עטיפת השיר, כמו גם אפקטים חזותיים בעלי גוון צבע דומה.<ref name=":13" /> הוא זכה להצלחה בינלאומית כאשר הצליח לצבור למעלה מ-564 מיליון צפיות בסך הכול, מה שהופך אותו לאחד מהסרטונים הנצפים ביותר בשנת 2017,<ref></ref> לסרטון השני הנצפה ביותר של קייגו,<ref name=":14"></ref> ולסרטון השישי הנצפה ביותר של גומז.<ref name=":15"></ref> קליפ המילים הלא רשמי של השיר שהועלה ליוטיוב באותו היום גם כן, הצליח לצבור למעלה מ-125 מיליון צפיות.<ref></ref> הגרסה המורחבת של "It Ain't Me" שהועלתה ליוטיוב ב-29 במרץ 2017 זכתה להצלחה כאשר צברה למעלה מ-14 מיליון צפיות.<ref></ref>

=== תקציר ===
הווידאו קליפ הרשמי של "It Ain't Me" פורסם ב-24 באפריל 2017 ביוטיוב ובוים על ידי במאי הווידאו קליפים, פיליפ ר. לופז.<ref></ref> בתחילתו, ניתן לראות בני זוג חובשים קסדה ועולים על אופנוע. הם נוסעים במהירות גבוהה במנהרה המוארת בגווני ירוק, ובפתאומיות הם מאבדים שליטה ועושים תאונה. האישה נשארת בחיים ואילו בן זוגה שוכב על הכביש ואינו מגיב. בהמשך, מובילים אותו לבית החולים, תוך שמנסים להציל אותו. לאחר מכן, נודע לבת הזוג שלו שהוא נכנס לתרדמת וממשיכים לבצע בו בדיקות שונות. בת הזוג שלו נשארת לצידו במהלך השהות בבית החולים, תוך שהיא מנסה לטפל בו במסירות, אף על פי שהיא מודעת לכך שהתאונה קרתה כתוצאה מנהיגה בשכרות.

לאורכו של הקליפ, ניתן לראות סצנות בהן הגבר עומד במרכז הכביש ובת הזוג שלו רוקדת סביבו, כמו גם סצנות שצולמו ביער המואר במנורות רצפה. ככל שהקליפ ממשיך, כך בת זוגו מבינה שעליה לעזוב אותו מכיוון שהיא מבחינה בכך שמערכת היחסים שלה עימו הייתה רעילה ולא בריאה. ישנה סצנה בה היא לובשת חולצה עם סמיילי מחייך, תוך שהיא רוקדת מסביב למיטתו של בן זוגה. בסוף הקליפ, הוא פוקח את עיניו ומגלה כי נשאר לבדו.<ref></ref>

נכון ליולי 2021, מונה הצפיות של הקליפ עומד על למעלה מ-200 מיליון צפיות, מה שהופך אותו לאחד מהקליפים המצליחים ביותר של קייגו וגומז.<ref name=":14" /><ref name=":15" />

== שימוש במדיה ==
"It Ain't Me" נכלל בפרק העשירי בסדרת הטלוויזיה "עושות כותרות".<ref></ref>

== רשימת השמעה ==
* הורדה דיגיטלית<ref name=":6" />

# "It Ain't Me" – 3:40
* הורדה דיגיטלית – רמיקס מאת טייסטו<ref name=":7" />

# "It Ain't Me" <small>(Tiësto's AFTR:HRS Remix)</small> – 3:12

== קרדיטים ==
כל הקרדיטים שלהלן לקוחים מקובוז.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטריה (IFPI Austria)<ref></ref>
| פלטינה
| 30,000<small></small>
|-
! אוסטרליה (ARIA)<ref></ref>
| פלטינה 5×
| 350,000<small></small>
|-
! איטליה (FIMI)<ref></ref>
| פלטינה 3×
| 150,000<small></small>
|-
!ארצות הברית (RIAA)<ref name=":17"></ref>
|פלטינה 3×
|3,000,000<small></small>
|-
! בלגיה (BEA)<ref></ref>
| פלטינה 2×
| 60,000
|-
!בריטניה (BPI)<ref></ref>
|פלטינה
|600,000<small></small>
|-
! דנמרק (IFPI Denmark)<ref></ref>
| פלטינה 2×
| 180,000<small></small>
|-
! נורווגיה (IFPI Norway)<ref></ref>
| פלטינה 6×
| 360,000<small></small>
|-
! ניו זילנד (RMNZ)<ref></ref>
| פלטינה
| 30,000<small></small>
|-
! ספרד (PROMUSICAE)<ref></ref>
| פלטינה 2×
| 80,000<small></small>
|-
! פולין (ZPAV)<ref></ref>
| פלטינה 3×
| 60,000<small></small>
|-
! פורטוגל (AFP)<ref></ref>
| פלטינה
| 10,000<small></small>
|-
! צרפת (SNEP)<ref></ref>
| יהלום
| 233,333<small></small>
|-
! קנדה (Music Canada)<ref></ref>
| פלטינה 8×
| 640,000<small></small>
|-
! שוודיה (GLF)<ref></ref>
| פלטינה 7×
| 56,000,000<small>‡</small>
|-
! שווייץ (IFPI Switzerland)<ref></ref>
| פלטינה 3×
| 60,000<small></small>
|-
! colspan="3" |סיכום
|-
!בכל העולם
|
|18,570,000<small></small>
|-
| colspan="3" |<small> מכירות + הזרמת מדיה בלבד</small><small>‡ הזרמת מדיה בלבד</small>
|}

== היסטוריית יציאות לאור ==
{| class="wikitable"
!מקום
!תאריך יציאה
!פורמט
!גרסה
!חברת תקליטים
!מקור
|-
!איטליה
|16 בפברואר 2017
|רדיו להיטים עכשוויים
| rowspan="6" |רגילה
|סוני
|style="text-align:center;"|<ref name=":0"></ref>
|-
!עולם
|17 בפברואר 2017
|הורדה דיגיטלית
|סוני • אולטרה
|style="text-align:center;"|<ref name=":6"></ref>
|-
! rowspan="2" |ארצות הברית
|28 בפברואר 2017
|רדיו מיינסטרים
|אולטרה
|style="text-align:center;"|<ref></ref>
|-
|7 במרץ 2017
|רדיו קצבי עכשווי
| rowspan="4" |סוני • אולטרה
|style="text-align:center;"|<ref></ref><ref></ref>
|-
!בריטניה
|17 במרץ 2017
|רדיו להיטים עכשוויים
|style="text-align:center;"|<ref name=":9"></ref>
|-
!ארצות הברית
|28 במרץ 2017
|רדיו שירים עכשוויים למבוגרים
|style="text-align:center;"|<ref></ref>
|-
!עולם
|7 באפריל 2017
|הורדה דיגיטלית
|רמיקס מאת טייסטו
|style="text-align:center;"|<ref name=":7"></ref>
|}

== קישורים חיצוניים ==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירי קייגו
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בריאן לי
קטגוריה:שירים שנכתבו על ידי סלינה גומז
קטגוריה:שירים שהופקו על ידי לואי בל
קטגוריה:שירים על אלכוהול
קטגוריה:שירים על נוסטלגיה
קטגוריה:שירי אלקטרופופ
קטגוריה:סינגלים שהגיעו למקום הראשון בנורווגיה
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בקנדה
קטגוריה:שירי יהלום בצרפת
קטגוריה:סינגלים בהוצאת אינטרסקופ רקורדס